Mandril

Mandril ialah sejenis mawas yang terdapat di hutan-hutan hujan Afrika, iaitu dari Cameroon ke Guinea. Nama sainsnya Mandrillus sphinx.AKTA PERLINDUNGAN HIDUPAN LIAR 1972 ( Akta 76 )JADUAL SATUBINATANG-BINATANG LIAR YANG DIPERLINDUNGI SEPENUHNYA Mandril ialah spesies monyet yang terbesar di dunia.
 Ciri-ciri fizikal 
Mawas ini mempunyai warna kulit yang berbeza-beza antara coklat tua dengan kelabu zaitun. Jantan dewasa mempunyai hidung merah terang dan pipi biru, serta punggung biru. Warna-warna betina dan anak-anak adalah lebih pudar. Mandril mempunyai kantung pipi yang boleh menyimpan banyak makanan.

 Cara hidup 
Mandril hidup dalam kelompok keluarga yang terdiri daripada seekor jantan dewasa, banyak ekor betina, dan anak-anak. Kekadangnya, kelompok ini akan bergabung dengan kelompok yang lain. Mandril tidur di atas pokok pada waktu malam.

Beruk betina melahirkan seekor anak selepas 5 hingga 7 bulan. Anak-anak betina akan mengikut kelompok keluarganya, sedangkan beruk jantan akan meninggalkan kelompok untuk menghabiskan masa pada diri sendiri, walaupun beruk jantan akan mencari makanan bersama-sama dengan kelompoknya.

 Makanan 
Mandril ialah haiwan omnivor, dan makan haiwan yang kecil, termasuk labah-labah, siput, cacing, semut, dan vertebrat-vertebrat yang kecil. Beruk ini juga makan rumput, herba, tunas, kulit kayu, akar, dan buah-buahan. Beruk jantan makan di atas tanah, sedangkan beruk betina dan anak-anak makan di atas pokok.

 Rujukan 

 Pautan luar 
 The Big Zoo 

Kategori:Mamalia
Kategori:Mamalia di Afrika
Kategori:Megafauna di Afrika
Kategori:Primat
Kategori:Monyet Cercopithecine
Kategori:Mamalia yang menggunakan alat